Ny undersøgelse: Danskerne polstrer privatøkonomien til endnu en krise, mens inflation skaber bekymring
En ny undersøgelse foretaget af kreditstyringsvirksomheden Intrum viser, at danskerne er bekymrede over inflationen, ligesom de frygter en ny krise. Mens de fleste kom godt gennem pandemien, kæmper hver fjerde fortsat med at betale regningerne.
Europas førende kreditstyringsvirksomhed, Intrum, har nu offentliggjort European Consumer Payment Report 2021. Den årlige forbrugerrapport stiller skarpt på danskernes privatøkonomi, herunder optagelse og afvikling af gæld samt håndtering af økonomi og privatopsparing. Områder, der er særligt interessante i lyset af Covid-19-krisen.
- "Danskernes økonomi er generelt kendt for at være velpolstret, og vores rapport viser, at de fleste danskere er kommet helskindet gennem krisen. Samtidig kan vi se, at krisen har fået danskerne til at fokusere på at optimere deres privatøkonomi, så de er endnu bedre rustet til lignende situationer i fremtiden. Bekymringer over Covid-restriktioner ser ud til at være trådt lidt i baggrunden til fordel for store bekymringer over den voldsomme udvikling i inflationen. Mens priserne på forbrugsvarer presses op, følger danskernes indtægter ikke med, og det kan på sigt have stor indvirkning på danskernes privatøkonomi", udtaler Jens Hjortflod, talsperson for Intrum i Danmark.
Download den europæiske rapport her:
Download den danske rapport her:
Pressemeddelelse - Ny undersøgelse: Danskerne polstrer privatøkonomien til endnu en krise, mens inflation skaber bekymring